กระทรวงศึกษาธิการ ขยายเวลาให้ข้าราชการกระทรวงศึกษาธิการปฏิบัติงานที่บ้านเพิ่มเติมถึงวันที่ 31 พฤษภาคมนี้
นายสุภัทร จำปาทอง ปลัดกระทรวงศึกษาธิการ เปิดเผยว่า  ได้ลงนามในประกาศกระทรวงศึกษาธิการ เรื่อง ขยายระยะเวลาการปฏิบัติตามมาตรการป้องกันและควบคุมสถานการณ์การแพร่ระบาดของโรคติดเชื้อไวรัสโคโรนา 2019 ของกระทรวงศึกษาธิการโดยขยายระยะเวลาการปฏิบัติตามประกาศกระทรวงศึกษาธิการ เรื่อง มาตรการป้องกันและควบคุมการแพร่ระบาดของโรคติคเชื้อไวรัสโคโรนา 2019 ของกระทรวงศึกษาธิการ ลงวันที่ 13 เมษายน พ.ศ.2564, ประกาศกระทรวงศึกษาธิการ เรื่อง มาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ของบุคลากรในสังกัดกระทรวงศึกษาธิการ ลงวันที่ 23 เมษายน พ.ศ.2564 และประกาศกระทรวงศึกษาธิการ เรื่องมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ของสถานศึกษาในสังกัดและในกำกับกระทรวงศึกษาธิการ ลงวันที่ 23 เมษายน พ.ศ. 2564 ออกไปอีกครั้งหนึ่ง ทั้งนี้ ตั้งแต่วันที่ 1-31 พฤษภาคม พ.ศ.2564